CELEX: 62012CA0071
Language: bg
Date: 2013-06-27 00:00:00
Title: Дело C-71/12: Решение на Съда (трети състав) от 27 юни 2013 г. (преюдициално запитване от Qorti Kostituzzjonali — Малта) — Vodafone Malta Limited, Mobisle Communications Limited/L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita' ta' Malta dwar il-Komunikazzjoni (Електронни съобщителни мрежи и услуги — Директива 2002/20/ЕО — Членове 12 и 13 — Административни такси и такси за правата за ползване — Приложима такса за мобилните телефонни оператори — Национална правна уредба — Метод за изчисляване на таксата — Процент от разходите, заплатени от потребителите)

3.8.2013   
            
            
               BG
            
            
               Официален вестник на Европейския съюз
            
            
               C 225/27
            
         Решение на Съда (трети състав) от 27 юни 2013 г. (преюдициално запитване от Qorti Kostituzzjonali — Малта) — Vodafone Malta Limited, Mobisle Communications Limited/L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita' ta' Malta dwar il-Komunikazzjoni
   (Дело C-71/12) (1)
   
   (Електронни съобщителни мрежи и услуги - Директива 2002/20/ЕО - Членове 12 и 13 - Административни такси и такси за правата за ползване - Приложима такса за мобилните телефонни оператори - Национална правна уредба - Метод за изчисляване на таксата - Процент от разходите, заплатени от потребителите)
   2013/C 225/43
   Език на производството: малтийски
   
      Запитваща юрисдикция
   
   Qorti Kostituzzjonali
   
      Страни в главното производство
   
   
      Жалбоподатели: Vodafone Malta Limited, Mobisle Communications Limited
   
      Ответниици: L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita' ta' Malta dwar il-Komunikazzjoni
   
      Предмет
   
   Преюдициално запитване — Qorti Kostituzzjonali — Тълкуване на членове 12 и 13 от Директива 2002/20/ЕО на Европейския парламент и на Съвета от 7 март 2002 година относно разрешението на електронните съобщителни мрежи и услуги (ОВ L 108, стр. 21; Специално издание на български език, 2007 г., глава 13, том 35, стр. 183) — Национална правна уредба, с която на мобилните телефонни оператори се налага такса — Такса, дължима единствено от мобилните телефонни оператори, но не и от други предприятия, предоставящи електронни съобщителни услуги
   
      Диспозитив
   
   Член 12 от Директива 2002/20/ЕО на Европейския парламент и на Съвета от 7 март 2002 година относно разрешението на електронните съобщителни мрежи и услуги („Директива за разрешение“) трябва да се тълкува в смисъл, че допуска правна уредба на държава членка като разглежданата в главното производство, по силата на която операторите, предлагащи услуги за мобилна телефония, дължат такса, наречена „акциз“, която представлява процент от сумите, които събират от потребителите на тези услуги, при условие че фактът, от който възниква таксата, не е обвързан с процедурата по общо лицензиране, позволяваща достъп до пазара на електронни съобщителни услуги, а е обвързан с използването на услугите за мобилна телефония, предоставяни от операторите, и в крайна сметка таксата се поема от потребителя на тези услуги, което следва да се провери от запитващата юрисдикция.
   
      (1)  ОВ C 118, 21.4.2012 г.